Subaru|  |
| Forma | Fuji Heavy Industries (FHI) padalinys |
| Pramonė | automobilių gamyba |
| Įkurta | FHI įkurta 1946 m. pirmasis Subaru automobilis išleistas 1954 m. |
| Centrinė būstinė | Ota, Gunma, Japonija |
| Svarbiausi darbuotojai | Ikuo Mori, prezidentas  Kenji Kita, Subaru padalinio įkurėjas |
| Produktai | Subaru automobiliai, Toyota automobilių surinkimas (pagal sutartį) |
| Įplaukos | 5,000,000 (JPY) (2005) |
| Darbuotojų | 11,998 |
| Tinklalapis | www.subaru-global.com |

**Subaru** – japoniškų automobilių gamintojas, Fuji Heavy Industries Co. Ltd. (FHI) kompanijos padalinys.

„Subaru" (tariama *sùbaru*) japonų kalba reiškia žvaigždžių spiečių Sietyną (Plejades), kuris yra pavaizduotas ir Subaru logotipe. Sietyne (dar žinomo Septynių Seserų Plejadžių vardu) yra tik šešios plika akimi matomos žvaigždės. Subaru logotipe šios žvaigždės sibolizuoja penkias įmones, kurios po II pasaulinio karo susijungė į vieną didelę kompaniją. Nors ir būdama mažesnė už konkurentų kompanijas, Subaru daugelį metų yra itin pelninga. Šiuo metu nedidelę dalį Subaru akcijų turi Toyota Motor Corporation.

Geriausiai žinomi Subaru automobiliai yra galingos turbokompresorinės versijos – Impreza ir Legacy (vadinama *Liberty* Australioje), garsėjantys nepriekaištingu funkcionavimu ir palyginti prieinamomis kainomis.

Impreza WRX ir Impreza WRX STi versijos sėkmingai dalyvauja Pasaulio ralio varžybose (*World Rally Championship*) jau ne vienerius metus.

Subaru automobilių savininkai neretai vadina juos mažybiniais vardais: Jungtinėje Karalystėje – *„Scooby"* arba *„Scooby-Doo"*, JAV – *„Subie"* arba *„Subie-Doo"*. Impreza WRX dažnai vadinama tiesiog *„Rex"*.

Istorija
--------

Subaru pradžia yra laikoma 1917 m. kai buvo įkurta „The Aircraft Research Laboratory", vadovaujama Chikuhei Nakajima, kuri 1931 m. buvo reorganizuota į „Nakajima Aircraft Co. Ltd", kuri buvo didžiausia lėktuvų gamintoja Japonijai II pasaulinio karo metu. Po karo įmonė buvo vėl reorganizuota, šįkart į „Fuji Sangyo Co, Ltd.", kuri 1950 m. buvo suskaidyta į 12 mažesnių kompanijų, tačiau 1953–1955 m. keturios iš šių išskaidytų kompanijų ir viena nauja kompanija buvo apjungtos ir tokiu būdu susiformavo šiandien mums gerai žinoma Fuji Heavy Industries (FHI).

JAV Subaru automobiliai greitai tapo populiarūs jaunų ir išsilavinusių žmonių tarpe, net Ford Bronco, Jeep Wagoneer ar prabangiųjų Volvo gerbėjai susižavėjo šia lengavsvore SUV alternatyva.

Dabartiniai modeliai
--------------------

Visi dabartiniai Subaru modeliai (išskyrus Kei car modelius) yra varomi keturiais ratais.

* Ascent
* Forester
* Impreza
* Impreza WRX
* Impreza WRX STi
* Legacy/Liberty
* Outback
* Levorg
* BRZ
* XV/Crosstrek
* STi Racing

Kei car modeliai, tik Japonijoje:

* Pleo
* Sambar
* Stella

Istoriniai modeliai
-------------------

* Tribeca
* 360
* Baja
* FF-1 Star
* FF-1 G
* 1400 DL/GL
* 1600 Leone
* 1800
* Alcyone (taip pat vadintas *XT*, *XT6* ir *Vortex*)
* Alcyone SVX (taip pat vadintas *SVX*)
* BRAT (taip pat vadintas *Brumby*)
* Justy
* Leone
* GL/DL/Loyale
* Rex (taip pat vadintas *M70*)
* Traviq (perženklintas į Opel Zafira miniveną)
* Vivio

Nuorodos
--------

|  |  |
| --- | --- |
|  | **Vikiteka: Subaru** – vaizdinė ir garsinė medžiaga  |

* Fuji Heavy Industries Archyvuota kopija 2007-02-21 iš Wayback Machine projekto.
* Subaru Global interneto svetainė
* Subaru World Rally interneto svetainė
* Lietuviška Subaru interneto svetainė